Neuvoston direktiivi 86/360/ETY, annettu 24 päivänä heinäkuuta 1986, tiettyjen tieliikenteen ajoneuvojen painoista, mitoista ja joistakin muista teknisistä ominaisuuksista annetun direktiivin 85/3/ETY muuttamisesta



Virallinen lehti nro L 217 , 05/08/1986 s. 0019 - 0020

Suomenk. erityispainos Alue 7 Nide 3 s. 0140

Ruotsink. erityispainos Alue 7 Nide 3 s. 0140



NEUVOSTON DIREKTIIVI, annettu 24 päivänä heinäkuuta 1986, tiettyjen tieliikenteen ajoneuvojen painoista, mitoista ja joistakin muista teknisistä ominaisuuksista annetun direktiivin 85/3/ETY muuttamisesta (86/360/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen, ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että direktiivissä 85/3/ETY () säädetään, että jäsenvaltioiden kansainvälisessä liikenteessä käytettävien viisi- tai kuusiakselisten ajoneuvoyhdistelmien vetävän akselin akselipaino olisi vahvistettava mahdollisimman pian, ja Irlannin ja Yhdistyneen kuningaskunnan tiestön joidenkin osien kunnon vuoksi ei tällä hetkellä voida soveltaa mainitun direktiivin kaikkia säännöksiä; tästä syystä on tarpeen näissä jäsenvaltioissa väliaikaisesti lykätä säännösten soveltamista järjestelyillä, joista neuvosto määrää viimeistään vuoden 1988 kesäkuun lopussa; näistä järjestelyistä ei ole mahdollista säätää tässä direktiivissä; ottaen huomioon tiestön kyseisten osien vaatimat tuntuvat parannukset, joiden toteutuminen kestää joitakin vuosia, perustamissopimuksen 75 artiklan 3 kohdassa tarkoitetut edellytykset täyttyvät tällä hetkellä näissä jäsenvaltioissa ja niiden oletetaan edelleen täyttyvän, kun neuvosto tekee päätöksensä; näin ollen tuo päätös tehdään aikanaan yksimielisesti, ON ANTANUT TÄMÄN DIREKTIIVIN: 1 artikla Muutetaan neuvoston direktiiviä 85/3/ETY seuraavasti: 1. Korvataan 7 artikla seuraavasti: "7 artikla Jäsenvaltioiden on komissiota kuultuaan toteutettava tämän direktiivin noudattamisen edellyttämät toimenpiteet: - muiden säännösten kuin 4 artiklan ja liitteen II sekä liitteessä I olevan 3.4 kohdan säännösten soveltamiseksi 1 päivästä heinäkuuta 1986 alkaen; - 4 artiklan ja liitteen II soveltamiseksi 1 päivästä tammikuuta 1990 alkaen; - liitteessä I olevan 3.4 kohdan soveltamiseksi 1 päivästä tammikuuta 1992 alkaen. Jäsenvaltioiden on ilmoitettava komissiolle tämän direktiivin noudattamiseksi toteuttamistaan toimenpiteistä." 2. Lisätään 8 artiklaan kohdat seuraavasti: "3. Irlannissa ja Yhdistyneessä kuningaskunnassa 3 artiklan säännökset eivät väliaikaisesti koske liitteessä I olevassa 3.4 kohdassa mainittua vakioarvoa. Näiden kahden jäsenvaltion on kuitenkin sovellettava 3 artiklaa liitteessä I olevassa 2.2 kohdassa tarkoitettuihin ajoneuvoyhdistelmiin, jos näiden vetävän akselin akselipaino on enintään 10,5 tonnia. 4. Komissio antaa vuoden 1987 loppuun mennessä neuvostolle kertomuksen niiden olojen kehityksestä, jotka ovat 3 kohdassa tarkoitetun poikkeuksen perusteena. Tähän kertomukseen liitetään ehdotus: i) poikkeuksen kestosta; ja ii) menettelystä niiden olojen tutkimiseksi, joiden perusteella poikkeusta voidaan jatkaa. Neuvosto päättää tästä ehdotuksesta viimeistään 30 päivänä kesäkuuta 1988 perustamissopimuksessa määrättyjä menettelyjä noudattaen." 3. Lisätään liitteeseen I kohta seuraavasti: "3.4. Edellä 2.2 kohdassa tarkoitettujen ajoneuvojen vetävä akseli 11,5 tonnia." 2 artikla Tämä direktiivi on osoitettu kaikille jäsenvaltioille. Tehty Brysselissä 24 päivänä heinäkuuta 1986. Neuvoston puolesta Puheenjohtaja A. CLARK () EYVL N:o C 124, 17.12.1971, s. 63 ja EYVL N:o C 144, 15.6.1981, s. 80 () EYVL N:o C 61, 10.6.1972, s. 5 ja EYVL N:o C 113, 7.5.1980, s. 14 () EYVL N:o L 2, 3.1.1985, s. 14